Document ID: 31997D0473

ΑΠΟΦΑΣΗ ΤΗΣ ΕΠΙΤΡΟΠΗΣ της 10ης Ιουλίου 1997 για τροποποίηση της απόφασης 97/28/ΕΚ περί εγκρίσεως μεθόδων ταξινόμησης των σφαγίων χοίρων στη Γαλλία (Το κείμενο στη γαλλική γλώσσα είναι το μόνο αυθεντικό) (97/473/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3220/84 του Συμβουλίου, της 13ης Νοεμβρίου 1984, για τον καθορισμό της κοινοτικής κλίμακας ταξινόμησης των σφαγίων χοίρων (1), όπως τροποποιήθηκε τελευταία από τον κανονισμό (ΕΚ) αριθ. 3513/93 (2), και ιδίως το άρθρο 5 παράγραφος 2,
Εκτιμώντας:
ότι η Επιτροπή, με την απόφαση 97/28/ΕΚ (3), ενέκρινε διαφορετικές μεθόδους για την ταξινόμηση των σφαγίων χοίρων στη Γαλλία 7
ότι η απόφαση 97/28/ΕΚ περιείχε παρέκκλιση όσον αφορά τον ποιοτικό τύπο των σφαγίων των χοίρων 7 ότι οι γαλλικές αρχές ενημέρωσαν την Επιτροπή ότι η παρέκκλιση αυτή δεν είναι πλέον αναγκαία διατηρώντας όμως την δυνατότητα να παρουσιάζουν τα σφάγια με ή χωρίς γλώσσα 7 ότι πρέπει συνεπώς να τροποποιηθεί η εν λόγω απόφαση 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχειρίσεως χοιρείου κρέατος,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το άρθρο 2 της απόφασης 97/28/ΕΚ αντικαθίσταται από το ακόλουθο άρθρο:
«Άρθρο 2
Κατά παρέκκλιση από την τυποποιημένη παρουσίαση που αναφέρεται στο άρθρο 2 του κανονισμού (ΕΟΚ) αριθ. 3220/84, τα σφάγια χοίρου δύνανται να παρουσιάζονται με τη γλώσσα κατά το ζύγισμα και την ταξινόμηση. Στην περίπτωση αυτή, προκειμένου να καθοριστούν οι τιμές του σφαγμένου χοίρου σε συγκρίσιμη βάση, το διαπιστωθέν βάρος εν θερμώ μειώνεται κατά 0,5 %.»
Άρθρο 2
Η παρούσα απόφαση απευθύνεται στη Γαλλική Δημοκρατία.
Βρυξέλλες, 10 Ιουλίου 1997.

Labels: 17
3
12
18
15